પોલીસ સૂત્રો મુજબ 13મેના રોજ જયેશ પટેલ અને કરુણા પટેલનાં લગ્ન થયાં હતાં. કરુણાનો પતિ જયેશ પટેલ બેરોજગાર છે. સાસરિયે 2 દિવસ વિતાવ્યા બાદ કરુણા પટેલ પોતાના પિયર કલોલમાં ગઈ હતી. ફેક્ટરીમાં કામ કરતા કરુણાના પિતા નગિન 27મી તારીખે તેને પરત મૂકવા આવ્યા હતા. પરિવારના અન્ય સભ્યોએ કહ્યું કે કરુણાએ રાત્રીનું ભોજન વહેલું લઈ લીધું હતું અને બહાર બેસવા ચાલી ગઈ હતી જ્યાંથી તે ગાયબ થઈ હતી. પોલીસે પૂછપરછ કરતાં જયેશ પટેલે કહ્યું કે તેણે પોતાની પત્નીને શોધવાની તસ્દી નહોતી લીધી.